Rikunarita-ORG/Wikinium huggingface dataset:
# AFI 100 Χρόνια... 100 Αστέρια

AFI 100 Χρόνια... σειρά| 1998 | 100 Ταινίες |
| 1999 | 100 Αστέρια |
| 2000 | 100 Γέλια |
| 2001 | 100 Τρόμοι |
| 2002 | 100 Πάθη |
| 2003 | 100 Ήρωες και Κακοί |
| 2004 | 100 Τραγούδια |
| 2005 | 100 Ατάκες |
| 2005 | 100 Μουσικές |
| 2006 | 100 Επευφημίες |
| 2006 | 100 Μιούζικαλ |
| 2007 | 100 Ταινίες (Ενημερωμένη) |
| 2008 | AFI 10 Top 10 |
| * π
* σ
* ε
 |

Ως μέρος της ομώνυμης γενικής σειράς, ο κατάλογος **AFI 100 Χρόνια...100 Αστέρια** είναι μια λίστα με τους 50 σημαντικότερους θρύλους της μεγάλης οθόνης στις ΗΠΑ. Περιελάμβανε 25 άνδρες και 25 γυναίκες και αποκαλύφθηκε από το Αμερικανικό Ινστιτούτο Κινηματογράφου στις 15 Ιουνίου 1999 σε μια ειδική μετάδοση του CBS με παρουσιάστρια τη Σίρλεϊ Τεμπλ. Οι παρουσιάσεις έγιναν από 50 εν ενεργεία ηθοποιούς. Ως "Αμερικανός θρύλος της οθόνης" ορίστηκε ένας ηθοποιός ή μια ομάδα ηθοποιών με αξιόλογη παρουσία σε αμερικανικές ταινίες διάρκειας τουλάχιστον 40 λεπτών που προβλήθηκαν για πρώτη φορά πριν ή το 1950 ή ηθοποιών που απεβίωσαν μετά το 1950 αλλά ο θάνατός τους σηματοδότησε ένα ολοκληρωμένο σώμα κινηματογραφικού έργου.

Οι πρώτοι στις δύο λίστες ήταν ο Χάμφρεϊ Μπόγκαρτ και η Κάθριν Χέπμπορν που συμπρωταγωνίστησαν στην ταινία *Η βασίλισσα της Αφρικής*, για την οποία ο Μπόγκαρτ κέρδισε το μοναδικό του 'Όσκαρ.

Όταν αποκαλύφθηκε η λίστα, από τους 50 αστέρες μόνο εννιά ήταν ζωντανοί, οι: Σίρλεϊ Τεμπλ, Κάθριν Χέπμπορν, Μάρλον Μπράντο, Ελίζαμπεθ Τέιλορ, Γκρέγκορι Πεκ, Κερκ Ντάγκλας, Λορίν Μπακόλ, Σοφία Λόρεν και Σίντνεϊ Πουατιέ.

## Κατάλογος

| No | Άνδρες | Γυναίκες |
| --- | --- | --- |
| 1 | Χάμφρεϊ Μπόγκαρτ  |  | Κάθριν Χέπμπορν |  |
| 2 | Κάρι Γκραντ |  | Μπέτι Ντέιβις |  |
| 3 | Τζέιμς Στιούαρτ |  | Όντρεϊ Χέπμπορν |  |
| 4 | Μάρλον Μπράντο |  | Ίνγκριντ Μπέργκμαν |  |
| 5 | Φρεντ Ασταίρ |  | Γκρέτα Γκάρμπο |  |
| 6 | Χένρι Φόντα |  | Μέριλιν Μονρόε |  |
| 7 | Κλαρκ Γκέιμπλ |  | Ελίζαμπεθ Τέιλορ |  |
| 8 | Τζέιμς Κάγκνεϊ |  | Τζούντι Γκάρλαντ |  |
| 9 | Σπένσερ Τρέισι |  | Μάρλεν Ντίτριχ |  |
| 10 | Τσάρλι Τσάπλιν |  | Τζόαν Κρόφορντ |  |
| 11 | Γκάρι Κούπερ |  | Μπάρμπαρα Στάνγουικ |  |
| 12 | Γκρέγκορι Πεκ |  | Κλοντέτ Κολμπέρ |  |
| 13 | Τζον Γουέιν |  | Γκρέις Κέλι |  |
| 14 | Λόρενς Ολίβιε |  | Τζίντζερ Ρότζερς |  |
| 15 | Τζιν Κέλι |  | Μέι Γουέστ |  |
| 16 | Όρσον Γουέλς |  | Βίβιαν Λι |  |
| 17 | Κερκ Ντάγκλας |  | Λίλιαν Γκις |  |
| 18 | Τζέιμς Ντιν |  | Σίρλεϊ Τεμπλ |  |
| 19 | Μπαρτ Λάνκαστερ |  | Ρίτα Χέιγουορθ |  |
| 20 | Αδελφοί Μαρξ |  | Λορίν Μπακόλ |  |
| 21 | Μπάστερ Κίτον |  | Σοφία Λόρεν |  |
| 22 | Σίντνεϊ Πουατιέ |  | Τζιν Χάρλοου |  |
| 23 | Ρόμπερτ Μίτσαμ |  | Κάρολ Λόμπαρντ |  |
| 24 | Έντουαρντ Τζ. Ρόμπινσον |  | Μαίρη Πίκφορντ |  |
| 25 | Γουίλιαμ Χόλντεν |  | Άβα Γκάρντνερ |  |

## Εξωτερικοί σύνδεσμοι

* American Film Institute (June 16, 1999). *AFI Recognizes the 50 Greatest American Screen Legends*. Δελτίο τύπου.  Ανακτήθηκε στις August 31, 2013. Αρχειοθετήθηκε 2013-01-13 στο Wayback Machine.
* List of the 500 nominated star legends
* List of the 50 winning legends
# Νάνσυ Ρίγκαν

| Νάνσι Ρήγκαν |
| --- |
|  |
| Γενικές πληροφορίες |
| Όνομα στη μητρική γλώσσα | Nancy Davis Reagan (Αγγλικά)  |
| Γέννηση | 6  Ιουλίου 1921 Μανχάταν |
| Θάνατος | 6  Μαρτίου 2016 Μπελ Ερ |
| Αιτία θανάτου | καρδιακή ανεπάρκεια |
| Συνθήκες θανάτου | φυσικά αίτια |
| Τόπος ταφής | Προεδρική Βιβλιοθήκη Ρόναλντ Ρήγκαν |
| Χώρα πολιτογράφησης | Ηνωμένες Πολιτείες Αμερικής |
| Θρησκεία | Πρεσβυτεριανισμός |
| Εκπαίδευση και γλώσσες |
| Μητρική γλώσσα | Αγγλικά |
| Ομιλούμενες γλώσσες | Αγγλικά |
| Σπουδές | Κολέγιο Σμιθ Latin School of Chicago Feinberg School of Medicine Sidwell Friends School |
| Πληροφορίες ασχολίας |
| Ιδιότητα | ηθοποιός τηλεόρασης ηθοποιός ταινιών αυτοβιογράφος πολιτικός ηθοποιός θεάτρου δικηγόρος επιχειρηματίας ηθοποιός |
| Πολιτική τοποθέτηση |
| Πολιτικό κόμμα/Κίνημα | Ρεπουμπλικανικό Κόμμα |
| Οικογένεια |
| Σύζυγος | Ρόναλντ Ρήγκαν (1952–2004) |
| Τέκνα | Πάτι Ντέιβις Ron Reagan |
| Γονείς | Kenneth Seymour Robbins και Edith Luckett Davis |
| Θετοί γονείς | Loyal Davis |
| Συγγενείς | Loyal Davis (θετός πατέρας) |
| Αξιώματα και βραβεύσεις |
| Αξίωμα | Πρώτη Κυρία των Ηνωμένων Πολιτειών (1981–1989) First Lady or Partner of California (1967–1975) |
| Βραβεύσεις | Προεδρικό Μετάλλιο της Ελευθερίας (9  Ιουλίου 2002) Χρυσό Μετάλλιο του Κογκρέσου (2000) Dana Award for Pioneering Achievement in Health and Education (1986) CFDA Lifetime Achievement Award (1988) Los Angeles Times Women of the Year Silver Cup μετάλλιο Τζέιμς Κάρντιναλ Γκίμπονς |
| Υπογραφή |
|  |
|  Σχετικά πολυμέσα |
|

Η **Νάνσυ Ντέϊβις Ρίγκαν** (αγγλικά: *Nancy Davis Reagan*‎‎, πραγματικό όνομα: **Άννι Φράνσις Ρόμπινς**, αγγλικά: *Anne Frances Robbins*‎‎, 6 Ιουλίου 1921 - 6 Μαρτίου 2016) ήταν Αμερικανίδα ηθοποιός και σύζυγος του 40ού προέδρου των Η.Π.Α, Ρόναλντ Ρήγκαν. Ήταν η Πρώτη Κυρία των Η.Π.Α από το 1981 έως το 1989.

Γεννήθηκε στη Νέα Υόρκη. Αφού οι γονείς της χώρισαν, έζησε στο Μέριλαντ με τη θεία και τον θείο της για αρκετά χρόνια. Μετακόμισε στο Σικάγο όταν η μητέρα της ξαναπαντρεύτηκε το 1929, και αργότερα πήρε το επώνυμο Ντέϊβις απο τον πατριό της.

## Παραπομπές
# Εθνικός ύμνος των Ηνωμένων Πολιτειών

Η παλαιότερη σωζόμενη παρτιτούρα του εθνικού ύμνου των Ηνωμένων Πολιτειών (1814)
Ο **Εθνικός ύμνος των Ηνωμένων Πολιτειών της Αμερικής**, γνωστός ως *Η αστερόεσσα σημαία* (αγγλικά: *The Star-Spangled Banner*) γράφτηκε από τον ποιητή Φράνσις Σκοτ Κι το 1814. Η μελωδία προέρχεται από ένα δημοφιλές αγγλικό τραγούδι του ποτού που έγραψε ο Τζον Στάφορντ Σμιθ (To Anacreon in Heaven) και ήταν από το 1772 μέχρι το 1792 το τραγούδι της Ανακρεοντικής Εταιρείας (Anacreontic Society) στο Λονδίνο. Επίσης ένα διάστημα ήταν η μελωδία του εθνικού ύμνου του Λουξεμβούργου.

## Στίχοι

>
>  Oh, say can you see by the dawn's early light
>
>  What so proudly we hailed at the twilight's last gleaming?
>
>  Whose broad stripes and bright stars through the perilous fight,
>
>  O'er the ramparts we watched were so gallantly streaming?
>
>  And the rocket's red glare, the bombs bursting in air,
>
>  Gave proof through the night that our flag was still there;
>
>  Oh, say does that star-spangled banner yet wave,
>
>  O'er the land of the free and the home of the brave?
>
>
>
>

## Μετάφραση

>
>  Ω, πες, μπορείς να δεις με το πρόωρο φως της αυγής,
>
>  Τι χαιρετίσαμε τόσο υπερήφανα στην τελευταία λάμψη του λυκόφωτος;
>
>  Τίνος πλατιές λωρίδες και λαμπερά αστέρια, στην επικίνδυνη μάχη,
>
>  Πάνω από τις επάλξεις που κοιτάζαμε, ανέμιζαν τόσο γενναία;
>
>  Και η κόκκινη λάμψη των πυραύλων, οι βόμβες που σκάγαν στον αέρα,
>
>  Απέδειξαν μες στη νύχτα ότι η σημαία μας ήταν ακόμα εκεί.
>
>  Ω, πες, κυματίζει ακόμα εκείνη η αστερόεσσα σημαία,
>
>  Πάνω από τη γη των ελευθέρων και την πατρίδα των γενναίων;
>
>
>
>

### Ποιητική μετάφραση

>
>  Πες τάχα αν μπορείς να δεις, στο πρώτο λυκαυγές,
>
>  'κείνην που χαιρετίσαμε στο τελευταίο λυκόφως.
>
>
>  'Κείνην που τις λωρίδες της και τα λαμπρά της άστρα, σε μάχη λυσσαλέα,
>
>  απ' τις επάλξεις βλέπαμε π' ανέμιζαν γενναία.
>
>
>  Και των πυραύλων λάμψεις πορφυρές, και των βομβών εκρήξεις στον αέρα,
>
>  ολονυχτίς μάς δίδαν σιγουριά πως έστεκ' η σημαία μας 'κεί πέρα.
>
>
>  Πες τάχ' αν κυματίζει η αστερόεσσα 'κείνη σημαία και τώρα,
>
>  πάνω απ' τη γη των 'λεύθερων και των γενναίων τη χώρα.
>
>
>
>

## Δείτε επίσης

* Κατάλογος εθνικών ύμνων
* Hail, Columbia
* Dixie (τραγούδι)
# Μπομπ Ντόουλ

| Μπομπ Ντόουλ Bob Dole |
| --- |
| Επίσημο πορτρέτο, 1996 |
| Προσωπικά στοιχεία |
| Γέννηση | 22 Ιουλίου 1923, Ράσελ, Κάνσας |
| Θάνατος | 5 Δεκεμβρίου 2021 (98 ετών) Ουάσινγκτον |
| Εθνότητα |  ΗΠΑ |
| Υπηκοότητα |  ΗΠΑ |
| Πολιτικό κόμμα | Ρεπουμπλικανικό |
| Σύζυγος | Elizabeth Dole (1975–2021) Phyllis Holden (1948–1972) |
| Σπουδές | Πανεπιστήμιο του Κάνσας (1941–1943) Πανεπιστήμιο της Αριζόνα (1948–1949) Washburn University (έως 1952) |
| Επάγγελμα | πολιτικός δικηγόρος (από 1952) νομικός |
| Βραβεύσεις | Χάλκινος Αστέρας Πορφυρή Καρδιά Presidential Citizens Medal Προεδρικό Μετάλλιο της Ελευθερίας (1997) Παγκόσμιο Βραβείο Τροφίμων (2008) Theodore Roosevelt Award (1998) βραβείο Οράτιος Άλγκερ Dr. Nathan Davis Award for United States Senators (1992) Commander with Star of the Order of Merit of the Republic of Poland Τάγμα της Αξίας της Δημοκρατίας της Πολωνίας Τάγμα Εθνικής Σημαίας Τάγμα της Τιμής |
| Υπογραφή |  |
| Ιστοσελίδα |  |
| Αξίωμα | μέλος της Βουλής των Αντιπροσώπων των ΗΠΑ, Μέλος της Βουλής των Αντιπροσώπων του Κάνσας, county attorney και Γερουσιαστής των Ηνωμένων Πολιτειών |
|  Σχετικά πολυμέσα |
|

Ο **Ρόμπερτ Τζόζεφ Ντόουλ** (αγγλικά: *Robert Joseph "Bob" Dole*, 22 Ιουλίου 1923 – 5 Δεκεμβρίου 2021), ήταν Αμερικανός πολιτικός και δικηγόρος, που υπηρέτησε ως Γερουσιαστής των Ηνωμένων Πολιτειών για το Κάνσας από το 1969 έως το 1996. Ήταν μέλος του Ρεπουμπλικανικού Κόμματος.

Ήταν ο προεδρικός υποψήφιος των Ρεπουμπλικανών στις προεδρικές εκλογές του 1996, και ο αντιπροεδρικός υποψήφιος του Ρεπουμπλικανού προέδρου και υποψηφίου Τζέραλντ Φορντ στις προεδρικές εκλογές του 1976.

Διατέλεσε, Ηγέτης της Πλειοψηφίας (1995-1996, 1985-1987) και Ηγέτης της Μειοψηφίας (1987-1995) της Γερουσίας των Ηνωμένων Πολιτειών. Επίσης, διατέλεσε Πρόεδρος της Εθνικής Επιτροπής του Ρεπουμπλικανικού Κόμματος (RNC) από το 1971 έως το 1973.

Προηγουμένως, υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την 1η (από το 1963 έως το 1969) και για την 6η (από το 1961 έως το 1963) κογκρεσιακή περιφέρεια του Κάνσας, ως κομητειακός εισαγγελέας της κομητείας Ράσελ (1953-1961), καθώς και ως Μέλος της πολιτειακής Βουλής των Αντιπροσώπων του Κάνσας από την 81η περιφέρεια από το 1951 έως το 1953.

Απεβίωσε έπειτα από επιπλοκές του καρκίνου του πνεύμονα στο σπίτι του στην Ουάσιγκτον, το πρωί της 5ης Δεκεμβρίου 2021, σε ηλικία 98 ετών.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Μπομπ Ντόουλ στο Wikimedia Commons
# Ηγέτες των κομμάτων της Γερουσίας των ΗΠΑ

Ηγέτες των Κομμάτων της Γερουσίας των ΗΠΑ**Ηγέτης της Πλειοψηφίας**
 Τζον Θιούν
 (Ρ-Νότια Ντακότα)**Αναπληρωτής Ηγέτης της Πλειοψηφίας**
 Τζον Μπαρράσσο
 (Ρ-Ουαϊόμινγκ)**Ηγέτης της Μειοψηφίας**
Τσακ Σούμερ
 (Δ-Νέα Υόρκη)**Αναπληρωτής Ηγέτης της Μειοψηφίας**
 Ντικ Ντάρμπιν
 (Δ-Ιλλινόι)Οι **Ηγέτες και οι Αναπληρωτές Ηγέτες των κομμάτων** της Γερουσίας των Ηνωμένων Πολιτειών, γνωστοί και ως *"Αρχηγοί και Υπαρχηγοί της Πλειοψηφίας και της Μειοψηφίας"*, εκλέγονται από τους Γερουσιαστές των κομμάτων τους, σε μυστική ψηφοφορία. Σήμερα στο 119ο Κογκρέσο, από τις 3 Ιανουαρίου 2025, την πλειοψηφία των εδρών κατέχουν οι Ρεπουμπλικανοί Γερουσιαστές, ενώ την μειοψηφία των εδρών κατέχουν οι Δημοκρατικοί Γερουσιαστές .

Έτσι, οι Ηγέτες των κομμάτων τους ονομάζονται: *Ηγέτης της Πλειοψηφίας* (Majority Leader) για τους Ρεπουμπλικανούς και *Ηγέτης της Μειοψηφίας* (Minority Leader) για τους Δημοκρατικούς.

Οι Ηγέτες των κομμάτων, συνεπικουρούνται από τους υφηγητές ή υπαρχηγούς των κομμάτων (*Whips*), οι οποίοι συντονίζουν μαζί με τους Ηγέτες το πρόγραμμα του κόμματος, επικοινωνούν με τους Γερουσιαστές και διαχειρίζονται τα αντικείμενα των ημερήσιων διατάξεων και τους στόχους των κομμάτων.

Σημερινοί Ηγέτες και Υφηγέτες των κομμάτων, είναι οι:

* **Ηγέτης της Πλειοψηφίας**: Τζον Θιούν (Ρεπουμπλικανός Γερουσιαστής από τη Νότια Ντακότα)
	+ **Αναπληρωτής Ηγέτης της Πλειοψηφίας**: Τζον Μπαρράσο (Ρεπουμπλικανός Γερουσιαστής από το Ουαϊόμινγκ)
* **Ηγέτης της Μειοψηφίας**: Τσακ Σούμερ (Δημοκρατικός Γερουσιαστής από τη Νέα Υόρκη)
	+ **Αναπληρωτής Ηγέτης της Μειοψηφίας**: Ντικ Ντάρμπιν (Δημοκρατικός Γερουσιαστής από το Ιλλινόι)

## Δείτε ακόμη

* Κογκρέσο των ΗΠΑ
* Γερουσία των Ηνωμένων Πολιτειών
* Κατάλογος τρεχόντων Γερουσιαστών των Ηνωμένων Πολιτειών
* Αναπληρωτής Πρόεδρος της Γερουσίας των ΗΠΑ
* Βουλή των Αντιπροσώπων των ΗΠΑ
* Ηγέτες των κομμάτων της Βουλής των Αντιπροσώπων των ΗΠΑ

## Παραπομπές
# Ρεπουμπλικανικό Κόμμα του Βερμόντ

Το **Ρεπουμπλικανικό Κόμμα του Βερμόντ** είναι το τμήμα του ομοσπονδιακού Ρεπουμπλικανικού Κόμματος των Ηνωμένων Πολιτειών στο Βερμόντ. Η Πατρίσια ΜακΝτόναλντ είναι Πρόεδρος της Πολιτειακής Ρεπουμπλικανικής Επιτροπής του Βερμόντ (*Vermont Republican State Committee*).

## Τρέχοντες εκλεγμένοι αξιωματούχοι

Το Ρεπουμπλικανικό Κόμμα της πολιτείας του Βερμόντ ελέγχει δύο από τα έξι αιρετά πολιτειακά αξιώματα.

### Μέλη του Κογκρέσου

* Κανένα

### Πολιτειακά αξιώματα

* Αναπληρωτής Κυβερνήτης: Φιλ Σκοτ

### Νομοθετικά Σώματα

* Αρχηγός της Μειοψηφίας της Γερουσίας: Ουίλλιαμ Τ. Ντόυλ
* Αρχηγός της Μειοψηφίας της Βουλής: Ντόναλντ Χ. Τέρνερ

## Εξωτερικοί σύνδεσμοι

* Vermont Republican Party
# Άλμπερτ Αβραάμ Μάικελσον

| Άλμπερτ Αβραάμ Μάικελσον  |
| --- |
|  |
| Γενικές πληροφορίες |
| Όνομα στη μητρική γλώσσα | Albert Abraham Michelson (Αγγλικά)  |
| Γέννηση | 19  Δεκεμβρίου 1852 Στσέλνο |
| Θάνατος | 9  Μαΐου 1931 Πασαντίνα |
| Κατοικία | Ηνωμένες Πολιτείες Αμερικής |
| Χώρα πολιτογράφησης | Ηνωμένες Πολιτείες Αμερικής |
| Εκπαίδευση και γλώσσες |
| Ομιλούμενες γλώσσες | Αγγλικά |
| Σπουδές | Ναυτική Ακαδημία των Ηνωμένων Πολιτειών Αμερικής (έως 1873) Πανεπιστήμιο Χούμπολτ |
| Πληροφορίες ασχολίας |
| Ιδιότητα | φυσικός αξιωματικός διδάσκων πανεπιστημίου |
| Εργοδότης | Πανεπιστήμιο Κέις Ουέστερν Ριζέρβ Πανεπιστήμιο του Σικάγου Πανεπιστήμιο Κλαρκ |
| Οικογένεια |
| Σύζυγος | Margaret Hemingway Edna Stanton |
| Τέκνα | Dorothy Michelson |
| Συγγενείς | Harriet Lane Levy (πρώτη ξαδέλφη) |
| Στρατιωτική σταδιοδρομία |
| Βαθμός/στρατός | Commander/Πολεμικό Ναυτικό των ΗΠΑ |
| Αξιώματα και βραβεύσεις |
| Βραβεύσεις | μετάλλιο Κόπλυ (1907) βραβείο Ζυλ Ζανσέν (1922) Βραβείο Νόμπελ Φυσικής (1907) Μετάλλιο Ελιότ Κρεσόν (1912) μετάλλιο Χένρυ Ντρέιπερ (1916) Χρυσό Μετάλλιο της Βασιλικής Αστρονομικής Εταιρείας (1923) Μετάλλιο Ματεούτσι (1903) Rumford Prize (1888) Μετάλλιο Άλμπερτ (1920) μετάλλιο Φράνκλιν (1923) Guthrie Lecture (1921) αλλοδαπό μέλος της Βασιλικής Εταιρείας του Λονδίνου (27  Νοεμβρίου 1902) Distinguished Nevadan (2003) Dennis Gabor Medal and Prize (1929) επίτιμος διδάκτορας του Πανεπιστημίου του Παρισιού (1922) |
| Υπογραφή |
|  |
|  Σχετικά πολυμέσα |
|

Ο **Άλμπερτ Αβραάμ Μάικελσον** (Albert Abraham Michelson, 19 Δεκεμβρίου 1852 - 9 Μαΐου 1931) ήταν Αμερικανός φυσικός γνωστός για το έργο του πάνω στην μέτρηση της ταχύτητας του φωτός και κυριότερα για το Πείραμα Μάικελσον-Μόρλεϋ. Το 1907 τιμήθηκε με το βραβείο Νόμπελ Φυσικής και έγινε ο πρώτος Αμερικανός που παίρνει το βραβείο Νόμπελ στη Φυσική.

## Βιογραφία

Ο Μάικελσον γεννήθηκε στο Strzelno της επαρχίας του Πόζεν (σημ. Πόζναν) στο Βασίλειο της Πρωσίας (σημερινή Πολωνία) από εβραϊκή οικογένεια. Μετακόμισε στις Ηνωμένες Πολιτείες με τους γονείς του το 1855, όταν ήταν δύο χρονών. Μεγάλωσε στις πόλεις Camp Murphy, Καλιφόρνια και Βιρτζίνια Σίτι, Νεβάδα, όπου ο πατέρας του ήταν έμπορος. Πέρασε τα σχολικά του χρόνια στο Σαν Φρανσίσκο στο σπίτι της θείας του, Henriette Levy, η οποία ήταν η μητέρα του συγγραφέα Harriet Lane Levy.

## Παραπομπές
# Η διεκδίκηση των δικαιωμάτων της γυναίκας

Η διεκδίκηση των δικαιωμάτων της γυναίκας|  |
| Συγγραφέας | Μαίρη Γουόλστονκραφτ |
| Τίτλος | A Vindication of the Rights of Woman |
| Υπότιτλος | with Strictures on Political and Moral Subjects |
| Γλώσσα | Αγγλικά |
| Ημερομηνία δημοσίευσης | 1792 |
| Θέμα | φεμινιστική φιλόσοφία Δικαιώματα των γυναικών |
| LC Class | OL34685917W |
| LΤ ID | 8398 |
| δεδομένα () |

Οι διεκδικήσεις των δικαιωμάτων των γυναικών: με τις πολιτικές και ηθικές κριτικές στα υποκείμενα (*Μια Δικαίωση των Δικαιωμάτων της Γυναίκας: με Στενώσεις σε Πολιτικά και Ηθικά Θέματα*, γραμμένο από μια αγγλίδα φεμινίστρια του δέκατου όγδοου αιώνα, Μαίρη Γουόλστονκραφτ, είναι ένα από τα πρώτα έργα της φεμινιστικής φιλόσοφίας. Σε αυτό το έργο, η συγγραφέας απαντά σε εκείνους τους διανοούμενους, πολιτικούς και εκπαιδευτικούς της εποχής που είχαν αρνηθεί την εκπαίδευση των γυναικών.

## Σύνοψη

Η συγγραφέας είναι τις άποψης ότι οι γυναίκες πρέπει να έχουν την κατάλληλη κατάρτιση και μια θέση στις κοινωνίες, υποστηρίζοντας ότι οι γυναίκες είναι απαραίτητες για τα έθνη, λόγω της συνεισφοράς τους στην εκπαίδευση των παιδιών και για την τακτική και συνεχή στήριξη που προσφέρουν στους συζύγους τους, πέραν και πάνω του συζυγικού τους καθήκον.
Αντί να θεωρούμε τις γυναίκες σαν αντικείμενα εξωραϊσμού για την κοινωνία μέσω της ανδρικής ιδιοκτησίας και κτήσης ή προϊόντα ανταλλαγής και κτήσης μέσω του γάμου, η Γουόλστονκραφτ έχει τη θέση ότι οι γυναίκες είναι ανθρώπινα όντα που δικαιούνται τα ίδια θεμελιώδη δικαιώματα με τους άνδρες.

## Ιστορία

Θεωρείται θεμελιώδης στην ιστορία του φεμινισμού. Για πρώτη φορά μια γυναίκα γράφει για την κατάσταση των γυναικών, με πλήρη συνείδηση ότι μια αλλαγή του φεμινιστικού ρόλου, δεν μπορεί να εξαρτάται από τις καλές προσωπικές σχέσεις μεταξύ των δύο φύλων, αλλά εξαρτάται κυρίως από τα κοινωνικά, πολιτικά και εκπαιδευτικά δικαιώματα, που θα πρέπει να αναγνωρίζονται και για το θηλυκό γένος. Το έργο διαδόθηκε από τον Σαρλ-Μωρίς ντε Ταλλεϋράν-Περιγκόρ όπου το 1791 του ζητήθηκε να γράψει για τα *Δικαιώματα των γυναικών* στη γαλλική εθνοσυνέλευση, ο οποίος δήλωσε ότι οι γυναίκες θα πρέπει να λαμβάνουν μόνο οικιακή εκπαίδευση. Το σχόλιο του πάνω στη συγκεκριμένη υπόθεση αφορά την αρχή μιας ευρείας επίθεσης εναντίον των ένφυλων κανόνων της εποχής του όπου κατηγορούσε τους άνδρες ότι αποθαρρύνουν τις γυναίκες να διεκδικήσουν τα δικαιώματά τους. Η Γουόλστονκραφτ έγραψε τα δικαιώματα της γυναίκας σε σύντομο χρονικό διάστημα, με σκοπό να απαντήσει άμεσα στις τότε εξελίξεις. Στη συνέχεια, έδειξε την πρόθεσή της να γράψει ένα δεύτερο τόμο πιο θεωρητικό, ωστόσο, πέθανε πριν να συμπληρώσει το 2ο τόμο.

## Παραπομπές
# Τρίγωνα κάλαντα

Το **"Τρίγωνα κάλαντα"**, στα αγγλικά **"Jingle Bells"** και η πρωτότυπή του ονομασία **"One Horse Open Sleigh"**, είναι ένα από τα πιο γνωστά αμερικανικά τραγούδια στον κόσμο. Καταγράφηκε από τον Τζέιμς Λορντ Πιερπόντ και κυκλοφόρησε υπό τον τίτλο "One Horse Open Sleigh" το φθινόπωρο του 1857. Υποστηρίχθηκε ότι αρχικά γράφτηκε για να τραγουδηθεί σε μια χριστουγεννιάτικη συναυλία από ένα κατηχητικό σχολείο. Ωστόσο, οι ιστορικοί το αμφισβητούν αυτό, δηλώνοντας ότι ήταν πάρα πολύ κοσμικό και δεν άρμοζε να τραγουδηθεί από παιδική χορωδία για την περίσταση.

Αν και προοριζόταν αρχικά για την Ημέρα των Ευχαριστιών, συσχετίστηκε με τη χριστουγεννιάτικη εορταστική περίοδο, αρκετές δεκαετίες μετά την σύνθεσή του το 1857. Η σύνθεση του τραγουδιού έγινε στην (τότε) ταβέρνα Σίμσον της Μασαχουσέτης (High Street 19, στο Μέντφορντ).

## Σύνθεση

Το "Jingle Bells" αρχικά κυκλοφόρησε με το όνομα "One Horse Open Sleigh" στις 16 Σεπτεμβρίου 1857. Το "One Horse Open Sleigh" κυκλοφόρησε το 1859 υπό τον αναθεωρημένο τίτλο "Jingle Bells". Το τραγούδι ανήκει στον δημόσιο τομέα των Ηνωμένων Πολιτειών της Αμερικής.

Η χρονολογία των πνευματικών δικαιωμάτων του τραγουδιού δημιουργεί κάποια αμφιβολία για τη θεωρία ότι ο Πιερπόντ έγραψε το τραγούδι στο Μέντφορντ, δεδομένου ότι μέχρι εκείνη την ημερομηνία ήταν οργανωτής και μουσικός διευθυντής της Unitarian Church στην Σαβάνα της Τζόρτζια.

Αναμνηστική ταμπέλα στην ταβέρνα στην οποία συντέθηκε το "One Horse Open Sleigh"
## Στίχοι

Η παρτιτούρα
Dashing thro' the snow,
In a one-horse open sleigh,
O'er the hills we go,
Laughing all the way;
Bells on bob tail ring,
Making spirits bright,
Oh what sport to ride and sing
A sleighing song tonight.

Jingle bells, jingle bells,
Jingle all the way;
Oh! what joy it is to ride
In a one-horse open sleigh.

A day or two ago
I tho't I'd take a ride
And soon Miss Fannie Bright
Was seated by my side.
The horse was lean and lank
Misfortune seemed his lot
He got into a drifted bank
And we—we got upsot.

### Ελληνική απόδοση

Η ελληνική απόδοση που επικράτησε είναι η εξής:

Τρίγωνα, κάλαντα, σκόρπισαν παντού
κάθε σπίτι μια φωλιά του μικρού Χριστού,
τρίγωνα κάλαντα μες στη γειτονιά
ήρθαν τα Χριστούγεννα κι η Πρωτοχρονιά,έι.

Άστρο φωτεινό, θα `βγει γιορτινό
μήνυμα θα φέρει από τον ουρανό

Πως ένας Θεός, τόσο ταπεινός

της αγάπης ήρθε να φέρει τ’άγιο το Φως, έι.

Τρίγωνα, κάλαντα, στο μικρό χωριό
και χτυπάει χαρούμενα το καμπαναριό
τρίγωνα, κάλαντα σκόρπισαν παντού
κάθε σπίτι μια φωλιά του μικρού Χριστού,έι.

Τρέχουν τα παιδιά μέσα στον χιονιά
ήρθαν τα Χριστούγεννα κι η Πρωτοχρονιά
μες στη σιγαλιά, ανοίγει η αγκαλιά
κι έκανε η αγάπη στην καρδιά φωλιά,έι.

Τρίγωνα, κάλαντα σκόρπισαν παντού
κάθε σπίτι μια φωλιά του μικρού Χριστού
τρίγωνα, κάλαντα μες στη γειτονιά
ήρθαν τα Χριστούγεννα κι η Πρωτοχρονιά,έι.

## Παραπομπές